3

talinisus oli kolletena rohkesti tuulekaera, mille seemned varisesid enne koristamist. 2012 kevadel enne suvinisu külvi põld künti. Tuulekaera tõrje tehti Puma Universaliga. Pärast tõrjet hakkas tuulekaer uuesti kasvama sügavamal asuvatest seemnetest, tuulekaer valmis ja varises. 2013 külvatud hernes ei olnud tuulekaera esialgu näha, seepärast keemilisest tõrjest loobuti. See oli viga, sest herne koristamise ajal oli tuulekaera koldeliselt näha. Herne koristamise järel kooriti põld kahel korral randaaliga, pritsiti glüfosaadiga ja külvati rukis. Oktoobris tehti tõrje herbitsiidiga Komplet. Rukki põllul 2014 tehti tuulekaeratõrje Puma Universaliga, põld sai puhtaks, välja arvatud pritsimisest puutumata jäänud postiümbrused, sealt korjati tuulekaer käsitsi välja. Rukki koristamise järel pritsiti glüfosaadiga ja põld künti. 02.09.2014 külvati taliraps Mentor (2,7 kg/ha) ja anti väetist 4-11-11 200 kg/ha. 2015. Taliraps Mentor. 09.04 AN34 150 kg/ha. 21.04 ammooniumsulfaat 330 kg/ha. 30.04 herbitsiid Salsa 20 g ha + Lontrel 72 SG 145 g/ha + kleepaine. 04.05 AN34 100 kg/ha. 09.05 herbitsiid Targa Super 1 l/ha + fungitsiid Folicur EW 250 0,75 l/ha + leheväetis. 11.06 insektitsiid Proteus OD 0,75 l/ha + fungitsiid Tilmor 0,8 l/ha. Enne Targaga pritsimist oli põllul tuulekaera näha, sellega pritsimine jäeti teadlikult viimasele võimalusele, et kõik tuulekaerad oleks tärganud, aga samas, et raps ei oleks veel kõike ära katnud. Rapsi koristuse käigus ei olnud põllul tuulekaera näha.

Karu 63 ha Karu 63 ha suurfarmi tagune põld Vaatluse all 2012 alates. Kultuuride järjestus: suvinisu - punane ristik 2 a. - suvinisu (2015). 2012 kevadel esines tuulekaera põllu teatud kohtades suurte lappidena. Tuulekaera tihedus lappidel oli väga erinev, 2 2 keskmiselt 20-25 võrset 0,25 m . Koldeliselt esines ka väga tihedat (kuni 164 võrset 0,25 m ) tuulekaera. Tomboga pritsimise tulemusena tuulekaerataimed hävisid. Nisu koristamise järel põld kooriti ja pritsiti glüfosaadiga. Tuulekaera suure seemnevaru tõttu otsustati põld viia kaheks aastaks ristiku alla. Enne ristiku külvi (2013 juunis) kooriti veel ja pritsiti glüfosaadiga. Külviaasta suvel oli ristikus ohtralt tuulekaera, taimik niideti ja purustati. Septembrikuu niites ei olnud tuulekaera näha, ristikumass koristati siloks. 2014 juulis ristik niideti, mass purustati. Põld künti 24.08, ribilibistiga töödeldi 19.09. 2014 hilissügisel oli põllul üksikuid tuulekaerataimi. 2015. Suvinisu Zebra. 24.04 väetamine, 17-6-18, 400 kg/ha. 06.05 suvinisu külvamine (170 kg/ha). 10.05 rullimine. 11.06 pritsimine, paagisegus herbitsiid Tombo WG 0,2 kg/ha + kleepaine Dassoil 0,5 l/ha + fungitsiid Falcon Forte 425 EC 0,5 l/ha. 17.06 AN34 150 kg/ha. 01.07 ammooniumsulfaat 70 kg/ha. 13.09 koristamine, saak 5,8 t/ha. 29.09 randaalimine. Enne umbrohutõrjet Tombo täisnormiga oli põllul tuulekaera näha. Vilja seis oli tihe, tühikuid ei esinenud. Seetõttu ei täheldatud ka hiljem uute tuulekaerte kasvama hakkamist. Põllul ei ole poste ja puid, mis võinuks takistada tuulekaera korralikku ärapritsimist. Koristuse käigus ei olnud põllul tuulekaera näha. Kuid kuna veel kolm aastat tagasi oli see põld tuulekaeraga väga tugevalt saastunud ja et künniga jaotusid seemned erinevatesse sügavustesse, siis suure tõenäosusega tärkab tuulekaera ka edaspidi. Seega on sel põllul veel mitmel järgnevalgi aastal vaja teha tuulekaera keemilist tõrjet.

Undi 60 ha Undi 60 ha põld Vaatluse all 2013 alates. Kultuuride järjestus: suvinisu - oder - rukis (2015). Suvinisu eelvili oli tuulekaeraga tugevalt saastunud hõre punane ristik. 2012 sügisel pritsiti glüfosaadiga ja künti. 2013 suvinisus tehti tuulekaeratõrje Tomboga, põldtunnustamise ajal tuulekaera ei leitud. 2014 odra puhul tehti 2 korral kompleksset taimekaitset, mille puhul herbitsiididena olid paagisegus Trimmer (27.05) ja Axial 100EC (15.06). Vaatlustel ei leitud põllul tuulekaera. Küll aga oli tuulekaera rohkesti ümberkaudsetel, teiste maaharijate käsutuses olevatel põldudel. Odra koristamise järel (14.08) töödeldi põld sügavkobestiga. 10.09 külvati talirukis (80 kg/ha). 26.09 väetist 5-10-25 200 kg /ha. 2015. Rukis Palazzo. Väetamine: 07.04 AN34 150 kg/ha, 25.04 AN34 250 kg/ha, 03.05 5-10-25 100 kg /ha. Umbrohutõrje 10.05: herbitsiid Tombo WG0,2 kg/ha + kleepaine Dassoil 0,5 l/ha. 16.05 fungitsiid Input 460 EC 0,5 l/ha + kasvuregulaator 480 SL 0,8 l/ha + kleepaine. 27.05 fungitsiid Zantara 0,7 l/ha + insektitsiid Danadim 40 EC 0,5 l/ha + leheväetis. Koristamine 22.08, saak 8,9 t /ha. Üldiselt oli põld puhas, tuulekara esines pritsiga keeramise kohtadel, kus väljapritsitava lahuse kogus oli väiksem. Tuulekaera oli ka postide ümbruses ja põllul pritsimisega alustamise kohas.

Meksi 30 ha Meksi 30 ha põld Vaatluse all 2013 alates. Kultuuride järjestus: suvinisu - oder - rukis (2015). 2013 enne umbrohutõrjet 2 Tomboga oli suvinisus tuulekaera suurte tihedate (29 - 54 võrset 0,25 m ) kolletena ja üksiktaimedena kogu põllu ulatuses. Nisu koristamise ajal leidus endiste kollete kohtadel üksikuid tuulekaeru. 2014 odras tehti tuulekaeratõrje herbitsiidiga Puma Universal. Pärast tõrjet olid kunagised kolded üsna hästi märgatavad. Kuigi tuulekaer oli seal tunduvalt hõredam ja nõrgem kui varasematel aastatel, osal võrsetest jõudsid seemned siiski valmida ja varisesid. Odra koristamise järel 08.08 tehti sügavkobestamine, 17.08 pritsiti glüfosaadiga, 23.08 randaaliti ja 04.09 külvati talirukis (70 kg/ha). 29.09 väetis 5-10-25 200 kg /ha.

Põllumajanduslikud rakendusuuringud ja arendustegevus aastatel 2015 - 2021